Larry Pounds

Larry Pounds (s. 15. heinäkuuta 1953 Mississippi) on yhdysvaltalaissyntyinen suomalainen koripallovalmentaja ja entinen pelaaja. Pounds on pelaajana voittanut Suomen ja Filippiinien mestaruuksia. Suomessa hän pelasi pitkän uran KTP:n joukkueessa, jossa hän on toiminut myös päävalmentajana kahteen otteeseen pelaajauran jälkeen. Pounds on toiminut myös koripallon naisten SM- sarjassa pelaavan Peli-Karhujen päävalmentajana kaksi kertaa. Pituudeltaan hän on 203 cm. == Pelaajaura == Mississippissä syntynyt ja Pasadenaan kymmenvuotiaana muuttanutTaatila, Hippo Pounds saapui Suomeen pelaamaan kaudeksi 1976–1977 KTP:n joukkueeseen SM-sarjaan ja saavutti heti koripallokuninkuuden tehden keskimäärin 37,4 pistettä ottelua kohden. Seuraavina vuosina hän pelasi Yhdysvalloissa ja KTP:ssä I-divisioonassa kauden 1978–1979www.ktpkannattajat.com sekä kahteen otteeseen Filippiineillä. Pounds voitti Filippiinien mestaruuden vuonna 1979 Open Conference -sarjassa joukkueessa Royal Tru- Orangehttps://web.archive.org/web/20000601184020/http://www.geocities.com/Colosseum/9225/history.html ja vuonna 1980 Filippiinien Invitational Conference -sarjassa vierailevana pelanneessa Nicholas Stoodley -joukkueessa.nostalgiamanila.blogspot.com Pounds palasi KTP:n joukkueeseen SM-sarjaan kaudeksi 1982–1983 ja pelasi joukkueessa sen jälkeen aina kauteen 1993–1994 saakka. Suomessa Pounds voitti peliurallaan neljä mestaruutta ja seitsemän cup-mestaruutta. Hän lopetti aktiiviuransa pelaajana vuoden 1994 mestaruuteen ja pelasi pääsarjassa kaikkiaan 387 ottelua. SM-sarjan runkopeleissä hän teki 10 293 pistettä keskiarvolla 26,7 ja hän on sillä kaikkien aikojen pistetilastossa kolmannella sijalla. Pounds on valittu Vuoden koripalloilijaksi kolme kertaaUrheilutoimittajien vuoden koripalloilijat kautta aikain , Suomen Koripalloliitto ja IS Veikkaajan asiantuntijaäänestyksessä hänet on valittu Suomen kaikkien aikojen parhaaksi ulkomaalaisvahvistukseksi. KTP jäädytti Poundsin pelinumeron lokakuussa 2012http://www.basket.fi/uutiset/kaikki_uutiset/?x122462=14748059. Pounds nimettiin elokuussa 2015 Suomen koripallon Hall of Fameen. == Valmentajaura == Pelaajana saavutetun viimeisen mestaruuskauden jälkeen Pounds siirtyi KTP- Basketin päävalmentajaksi kaudeksi 1994–1995. Seuraavana kautena hän toimi KTP-Basketissa Jorma Brucen apuvalmentajana ja on sen jälkeen toiminut Kouvoissa Risto Piiparin apuvalmentajana kaudella 1998–1999 ja Peli-Karhujen naisten koripallojoukkueen päävalmentajana, jossa hän voitti seuran ensimmäisen Suomen Cupin vuonna 2000. Pounds on toiminut lisäksi juniorivalmennuksessa. Kaudella 2007–2008 hän siirtyi kesken kauden KTP- Basketin päävalmentajaksi Ray Ailuksen tilalle. Kaudella 2008–2009 hän valmensi Peli-Karhuja toisen kerran. == Yksityiselämä == Pounds sai Suomen kansalaisuuden vuonna 1987. Hänen kolme lastaan ovat kaikki myös koripalloilijoita ja pelanneet Suomessa pääsarjatasolla. Dionne Pounds ja Anissa Pounds ovat pelanneet Peli-Karhuissa sekä Michael Pounds KTP- Basketissa, Torpan Pojissa ja Salon Vilppaassa. Myös Larry Poundsin veli Willie Pounds oli koripalloilija. Hän pelasi KTP:ssä kaudella 1979–1980. == Saavutukset == === Kunnianosoitukset === * Suomen koripallon Hall of Famen jäsen vuodesta 2015 * KTP-Basket on jäädyttänyt Poundsin pelipaidan tämän pelinumerolla 14 === Henkilökohtaiset saavutukset === * Suomen Vuoden koripalloilija 1988, 1990 ja 1991 * Korisliigan vuoden pelaaja 1991 * Miesten SM-sarjan korikuningas 1977, 1986, 1987 ja 1989 ** toinen 1983, 1984, 1985 === Joukkuesaavutukset === * Suomen mestaruus 1988, 1991, 1993 ja 1994 ** SM- hopeaa 1985, 1986, 1987 ja 1990 ** SM-pronssia 1984 * Suomen cup-mestaruus 1978, 1983, 1984, 1985, 1987, 1990 ja 1993 * Suomen cupin hopeaa 1986, 1988 ja 1992 * Filippiinien mestaruus 1979 (Open Conference) ja 1980 (Invitational Conference) == Katso myös == * Luettelo 5 000 pistettä saavuttaneista Korisliiga-pelaajista * Luettelo 2 000 levypalloa saavuttaneista Korisliiga- pelaajista == Lähteet == * Taatila, Hippo: KARHUVUOREN ISO KARHU – eli kuinka Larry ”Lauri” Pounds tuli Pasadenasta Washingtonin kautta Kotkaan, tuli, näki ja voitti Koripalloelämää-blogi (arkistoitu versio) * Profiili Suomen Koripallomuseo * Larry Pounds Suomen Koripalloliitto * Hiiohoi!-kaupunkilehti 21. helmikuuta 2008 * KTP-Basket - Larry Pounds === Viitteet === |- Luokka:Suomalaiset koripallovalmentajat Luokka:Suomalaiset koripalloilijat Luokka:Yhdysvaltalaiset koripalloilijat Luokka:Vuonna 1953 syntyneet Luokka:Elävät henkilöt